ઉનામાં ચાર દલિત યુવાનોને જાહેરમાં માર મારવાની ઘટનાના જામનગરના દલિત સમાજમાં ઘેરા પ્રત્યાઘાતો પડ્યા છે ત્યારે મોડી રાતે દિગ્જામસર્કલ નજીક આવેલ કોમલનગર પાસે કેટલાક તોફાની તત્વો એ ચક્કાજામ કર્યુ હતું. જેથી પોલીસ દ્વારા ટોળાને વિખેરવા માટે ચાર રાઉન્ડ ટીયરગેસ ના સેલ છોડવા પડ્યા હતા, અને બાદમાં સમગ્ર વિસ્તારમાં કોમ્બિંગ હાથ ધરી ને મામલો થાળે પડ્યો હતો. તો બીજી તરફ લાલપુર નજીક ત્રણ જેટલી બસો માં પણ ટોળા દ્વારા તોડફોડ કરી અને નુકશાન પહોચાડયું હતુ.